laion/Wikipedia-Exotic huggingface dataset:
লাটিম

লাটিম বা লাট্টু বাংলাদেশসহ ভারতীয় উপ-মহাদেশগুলিতে প্রচলিত এক প্রকার খেলনা। এটি অন্যতম একটি গ্রামীণ খেলাও বটে। প্রাচীন রোমে লাটিমের ব্যবহার সম্পর্কে নিশ্চিত হওয়া গেছে। লাটিম অতিতে জুয়া খেলা ও ভবিষ্যদ্বাণী করতেও ব্যবহৃত হত বলে জানা যায়। আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো। তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়। সাধারণত একটি মেশিনের সাহায্যে লাটিম তৈরি করা হয় যা ঘুরতে থাকে। ধারালো ছাঁচ দেওয়ার মতো যন্ত্র দিয়ে লাটিমের শেপ বা আকার নির্ধারণ করা হয়। লৌহশলাকাকে অক্ষ বানিয়ে কাঠের বানানো গোলকটিকে খেলোয়াড় ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায়। সাধারণত তিন ধরনের লাটিম খেলা হয়। ১। বেল্লাপার ২। ঘরকোপ ৩। ঘুরতি কোপ বেল্লাপারে একটি দাগ কেটে সীমানা চিহ্নিত করা হয়। প্রথম, দ্বিতীয়, তৃতীয় নির্ধারণী খেলায় যে লাটিম পরাজিত হয় তাকে ঘর থেকে নিজেদের লাটিম দিয়ে আঘাত করে করে প্রতিযোগীরা সীমানা পার করে দেয়। ঘুর্ণায়মান লাটিম হাতে নিয়েও প্রতিযোগী লাটিমকে আঘাত করা যায়। মাটিতে রাখা লাটিমকে আঘাত করতে ব্যর্থ হলে ঐ লাটিমের স্থানে ব্যর্থ লাটিমকে রাখা হয় এবং তাকে বেল্লা পার করা হয়। শর্ত অনুযায়ী সীমানা পার করা লাটিমকে নিজের লাটিম বা দা দিয়ে কোপ দেওয়া হয়। লাটিমের ফিতা ও লাটিম দিয়ে একটি বৃত্ত আঁকার পর বৃত্তের ভিতর বন্দী লাটিমগুলোকে রাখা হয়। বৃত্তের ভিতরের লাটিমগুলিকে বাইরের মুক্ত প্রতিযোগীদের লাটিম দিয়ে আঘাত বা কোপ মেরে ক্ষত করাই এই লাটিম খেলার উদ্দেশ্য। প্রতিযোগীদের মধ্যে একজন লাটিম ঘুরিয়ে দেয় আর অন্যরা তাদের লাটিম ঘুরিয়ে ওটাকে আঘাত করার চেষ্টা করে।এভাবে সবাই একবার করে ঘোরায়। বাংলাদেশের খেলাধুলা, রশীদ হায়দার, বাংলা একাডেমী
ফুল টোকা

ফুল টোকা বাংলাদেশের গ্রামীণ শিশু কিশোরদের অন্যতম খেলা। বাড়ির আঙ্গিনাতে কিংবা স্কুলের মাঠে ফুল টোকা খেলা হয়ে থাকে। শিশু বয়স থেকে কৈশোর পর্যন্ত এই খেলায় অংশ নেয় গ্রামের শিশুরা। এই খেলায় কোনো উপকরণ লাগে না। সাইকেল বাজে ক্রিং ক্রিং বাবুর দোকানে রাজার বেটির বিয়ে হইছে পাক্কা দালানে মা দেবে খোঁপা বান্ধে বাবা দিবে বিয়ে ফুলের আগায় কড়ি দশমনকা ভরি দলপতি সহ দুই দলে ভাগ হয়ে কিছুটা দূরত্বে মুখোমুখি বসে এই খেলা শুরু করতে হয়। দুই দল নিজেদের খেলোয়াড়দের নাম ফুল অথবা ফলের নামে রেখে থাকে। দলপতি অপর পক্ষের যে কোনো খেলোয়াড়ের চোখ দুইহাতে চেপে ধরে সাংকেতিক নামে তার যে কোনো একজন খেলোয়াড়কে ডাকে। সে খেলোয়াড় এসে চোখ ধরে রাখা খেলোয়াড়টির কপালে আলতো করে টোকা দিয়ে নিজের জায়গায় গিয়ে বসে। চোখ খোলার পর ঐ খেলোয়াড়কে যে টোকা দিয়েছে তাকে শনাক্ত করতে হয়। সফল হলে সে সামনের দিকে লাফ দেবার সুযোগ পায়। এইভাবে যে দলের খেলোয়াড় লাফ দিয়ে প্রথমে সীমানা অতিক্রম করে সেই দলই জয়ী হয়। বাংলাদেশের খেলাধুলা, রশীদ হায়দার, বাংলা একাডেমী
মার্বেল খেলা

বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে। এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘা খেলা,আরা-আরি খেলা,গাছাগাছি খেলা ইত্যাদি। মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী। প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়। সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়। তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে। যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়। এটি দুই, তিন, চার, পাঁচ কিংবা আরো অনেকে মিলে খেলা যায়। প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে। আগের মত একটি কেপ থাকবে। প্রতি ২,৩,৪ জন খেলতে পারে। সবাই প্রথমে একটা নির্দিষ্ট ‍রেখা থেকে কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে। বাংলাদেশের খেলাধুলা, রশীদ হায়দার, বাংলা একাডেমী
কুতকুত

কুতকুত গ্রামীণ কিশোরী-তরুণীদের অন্যতম প্রধান খেলা। উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে। লাইলি লুইলি বাঁশের চোঙ বাঁশ কাটলে টাকা থোং এত টাকা নেবো না লাইলির বিয়া দিব না লাইলির আম্মা কাঁন্দে গলায় রশি বান্দে আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়। বাংলাদেশের খেলাধুলা, রশীদ হায়দার, বাংলা একাডেমী
এফএ কমিউনিটি শিল্ড

দ্য ফুটবল এসোসিয়েশন কমিউনিটি শিল্ড (সাবেক চ্যারিটি শিল্ড) একটি ইংরেজ ফুটবল ট্রফি যা বার্ষিক ম্যাচ হিসেবে এফ.এ. প্রিমিয়ার লীগ ও এফ.এ. কাপ বিজয়ী দলের মধ্যে অনুষ্ঠিত হয়। এটি বিশ্বের বিভিন্ন স্থানে অনুষ্ঠিত সুপার কাপ এর সমতুল্য। যদি একটি দল দ্বৈত শিরোপা (প্রিমিয়ারশিপ এবং এফএ কাপ) জেতে তবে দ্বৈত বিজয়ীর সাথে প্রিমিয়ার লীগ রানার-আপ দলের খেলা হয়। পরবর্তী মৌসুম শুরুর সময় এটি অনুষ্ঠিত হয় এবং প্রথাগতভাবে পুরনো ওয়েম্বলি স্টেডিয়ামে অনুষ্ঠিত হত। তবে বিগত কয়েক মৌসুমে ওয়েম্বলি স্টেডিয়ামের পুনঃনির্মাণ চলার সময় ওয়েলসের কার্ডিফে অবস্থিত মিলেনিয়াম স্টেডিয়ামে ম্যাচটি অনুষ্ঠিত হচ্ছে।T যদিও ইংল্যান্ডের খেলাধুলার একটি সম্মাননা হলেও, কমিউনিটি শিল্ড অন্যান্য প্রতিযোগিতা, যেম্ন প্রিমিয়ার লীগ, এফ.এ. কাপ ও লীগ কাপ থেকে অনেক কম গুরুত্বপূর্ণ খেলা হিসেবে বিবেচিত হয়। এটিকে সাধারণ একটি ছোটোখাটো ট্রফি হিসেবেই দেখা হয় এবং এটা নিয়ে কেউ তেমন উচ্ছ্বাস প্রকাশ করে না। আধুনিক যুকে কমিউনিটি শিল্ডকে প্রীতি ম্যাচ হিসেবেই বেশি দেখা হয়; যার একটি উদাহরণ হচ্ছে ২০০৩ সালে ম্যানচেস্টার ইউনাইটেড কাপটি জিতলেও দলনেতা রয় কিনের হাসিমুখ দেখা যায় নি। এ কারণে কোন দল মৌসুমে কেবন এই কাপ পেয়ে শেষ করলে সন্তুষ্ট হয় না, যদিও অনেক দলের এভাবে কাপ জেতাটা একটা প্রথা হয়ে গেছে। এই শিল্ডটি বিভিন্ন দাতব্য কাজে অর্থ জোগাড়ের জন্য এফএকে সাহায্য করে থাকে। এই অর্থের মূল উৎস খেলা দেখার টিকেট এবং খেলার দিন অনুষ্ঠিত বিভিন্ন অনুষ্ঠান থেকে প্রাপ্ত অর্থ। এই তহবিলের অংশবিশেষ এমন ক্লাবকে দেয়া হয় যারা এফএ কাপের প্রথম রাউন্ডের অংশগ্রহণ করেছে, এবং তাদেরকে পরে একটি দাতব্য সংস্থার নাম প্রস্তাবের অধিকার দেয়া হয় যে প্রতিষ্ঠানটি ঐ তহবিলের অর্থ পাবে। বাকী অর্থ এফএর সহযোগী দাতব্য সংস্থাকে দান করা হয়।. শেরিফ অব লন্ডন চ্যারিটি শিল্ড নামে ১৮৯৮-৯৯ মৌসুম থেকে অনুষ্ঠিত প্রতিযোগিতাটি পরিবর্তিত হয়ে শিল্ডটি প্রথম খেলা হয় ১৯০৮-০৯ মৌসুমে। TheFA.com - Where The Money Goes FA website - History of the Charity Shield RSSSF archive of results
কড়ি খেলা

কড়ি খেলা বাংলাদেশের একটি গ্রামীণ খেলা। যে সব কৈশোর উত্তীর্ণ মেয়েদের চলাফেরা নিয়ন্ত্রিত সাধারণত তারাই কড়ি বেশি খেলে থাকে। কড়ি পাঁচ গুটির মতই সমান জনপ্রিয় একটি খেলা। গ্রাম অঞ্চলে ছোটো শামুককে কড়ি বলা হয়। প্রথমে এ শামুক দিয়ে খেলাকে কড়ি খেলা বলা হতো। পরে পাটখড়ি বা খেজুরের বিচি দিয়ে কড়ি বানিয়ে গ্রামে খেলা হয়ে থাকে। খুশুর খুশুর দুর্গা মাসুর তিন তালিয়া মার কেলিয়া কুমড়ার চাক ধাপ্পা দিয়া হাতের কড়ি হাতে থাক ১ ) গুটির দুই সাইড। সমান ও বাঁকা অংশ। পয়েন্ট আকারে খেলা হয়। একটা নির্দিষ্ট পয়েন্ট পর্যন্ত খেলবেন তা নির্ধারণ করে নিন (যেমন ১০০)। ২ ) গুঁটি চারটি হাতের মুঠোয় নিয়ে আস্তে করে সামনে ফেলুন। যদি চার টা গুঁটিই বাঁকা অংশের দিকে পড়ে তবে আপনার খেলা শুরু। ( লুডুতে ৬ উঠার মত ) ৩ ) কারো যদি বাঁকা অংশে ৪ টা মিলে যায় তবে তার ৪ পয়েন্ট। এর পর সে আবার ফেলবে। এবার যদি অন্যান্য ভাবে থাকে যেমন ২ টা উল্টো পিঠ দুটো সোজা, অথবা ১ টা সোজা ৩ টা উল্টো পিঠ তবে ঠিক আছে। আপনার লক্ষ্য হলো এক গুঁটি দিয়ে অন্য গুটিকে টূকা স্পর্শ করা । এক গুটিকে আরেক গুঁটি স্পর্শ করলে ১ পয়েন্ট। এভাবে ২ বারই করতে পারলে ২ পয়েন্ট এবং আগের ৪ পয়েন্ট মোট ৬ পয়েন্ট। কিন্তু যদি এক বার স্পর্শ করে ২য় বার না করতে পারেন তবে আগের ৪ আর পরের এক বার এই ৫ পয়েন্ট হবে। স্পর্শ না করতে পারলে এবার আপনার প্রতিপক্ষের পালা। খেলার নিয়ম একই, তার ৪ টা একই রকম বাঁকা অংশ না উঠা পর্যন্ত টুকা দিত পারবেনা এবং পয়েন্ট গণনা হবেনা। ৪) যদি ৪ টা গুঁটিই সোজা অংশের দিকে পড়ে তবে আপনি তখন ৮ পয়েন্ট পাবেন । তখন টোকা দিতে হবেনা। ৫) যদি ফেলার সময় এক গুটির সাথে আরেক গুঁটি স্পর্শ লেগে থাকে অথবা উপরে থাকে তবে সেই জোড়া বাদ। সেই জোড়ার নাম হবে "পচা চাল"। অন্য জোড়া খেলবেন। ২ জোরাই একই রকম হলে প্রতিপক্ষের চাল। ৬) যদি ৩ টা সোজা পিঠ আর একটা বাঁকা পিঠ পড়ে তবে সেটা পচা চাল। প্রতিপক্ষ খেলবে। তবে যদি ৩ টা বাঁকা পিঠ আর একটা সোজা হয় তবে ঠিক আছে। ৭) যে আগে নির্দিষ্ট পয়েন্ট করবে সে জিতবে। বাংলাদেশের খেলাধুলা, রশীদ হায়দার, বাংলা একাডেমী
পুনঃচালিত পরীক্ষন

যখন একজন সাক্ষী যুক্তরাষ্ট্রের বৈচারিক প্রক্রিয়াতে বিবৃতি দিতে দাড়ায়; তখন এই প্রক্রিয়াটিকে বলে সরাসরি বিবৃতিদান, তারপর বিপরীত পক্ষের উকিল যখন সাক্ষীকে জেরা করা শুরু করেন; সে প্রক্রিয়াটিকে পুনঃচালিত পরীক্ষন (ইংরেজি: redirect examination) বলে। তবে একাজটি করার পুর্বে বিচারকের কাছে বিপরীত পক্ষের উকিলকে প্রার্থনা করতে হয়। অস্ট্রেলিয়া, কানাডা এবং দক্ষিণ আফ্রিকায় এই প্রক্রিয়াটি রি-এক্সামিনেশন (re-examination) নামে পরিচিত। Cross-examination প্রত্যক্ষ পরীক্ষণ টেমপ্লেট:Law-term-stub
বৈরী সাক্ষী

বৈরী সাক্ষী (ইংরেজি hostile witness) কে প্রতিকূল সাক্ষী (adverse witness) বা একজন অসুবিধাজনক সাক্ষী (unfavorable witness) ও বলা হয়। বৈরী সাক্ষী হল এমন এক সাক্ষী, যাকে উকিল বা কোনো পক্ষ তার নিজের সমর্থনে ডাকলেও; বিচারে প্রত্যক্ষ পরীক্ষণ এর সময় সে শত্রুভাবাপন্ন বিবৃতি দেয়। ডিরেক্ট এক্সামিনেশন চলার সময় যদি এটর্নী দেখতে পান; তার ডাকা সাক্ষী; তারই মক্কেলের বিরুদ্ধে সাক্ষী দিছে; তাহলে এটর্নি আদালতের বিচারকের কাছে অনুরোধ করতে পারবে; যাতে সে সাক্ষীকে বৈরী সাক্ষী হিসেবে ঘোষিত করা হয়। যদি আদালত এ প্রার্থনা মঞ্জুর করে, তাহলে এটর্নি সেই সাক্ষীকে চাহিদাভিমুখী প্রশ্ন কর‍তে পারবে। চাহিদাভিমুখী প্রশ্নতে উত্তর প্রস্তাবনা করা হতে পারে, (যেমনঃ"তুমি আমার, মক্কেলকে এই চুক্তি সই করতে দেখেছ, ঠিক?") অথবা সাক্ষীর বিবৃতিকে চ্যালেঞ্জ করে (সন্দেহ উথ্থাপন) করতে পারে। নিয়ম অনুসারে চাহিদাভিমুখী প্রশ্ন শুধুমাত্র ক্রস এক্সামিনেশনে প্রযোজ্য কিন্তু বৈরী সাক্ষী এই নিয়মের একটি ব্যতিক্রম। ক্রস-এক্সামিনেশন বিরোধী পার্টির এটর্নী দ্বারা অনুষ্ঠিত হয়। সাক্ষী যদি বৈরী হয়; তাহলে যে পক্ষ সাক্ষীকে ডেকেছে; সে পক্ষ সাক্ষীকে চাহিদাভিমুখী প্রশ্ন আদালতের অনুমতি ব্যতীত করতে পারে না। এটর্নিদ্বয় বৈরী সাক্ষীকে গেসটাল্ট মনস্তত্ব ব্যবহার করে প্রভাবিত করে; পরিস্থিতি কেমন ছিল, তা সাক্ষীর থেকে জেনে নেয় বড় মামলাগুলোর ক্ষেত্রে আইনজীবী বৈরী সাক্ষীর উত্তর কেমন হতে পারে; তা বিচার শুরুর পুর্বেই আন্দাজ করে নেন এবং সে অনুযায়ী কৌশল সাজান। বিচার চলাকালে যদি প্রয়োজন হয়; তাহলে তিনি ব্যবহার করেন। নিউ সাউথ ওয়ালস রাজ্যে এই অসুবিধাজনক সাক্ষী ('unfavourable witness') শব্দটিকে ইভিডেন্স এক্টের ৩৮ অনুচ্ছেদ অনুযায়ী সংজ্ঞায়িত করা হয়েছে। এই অনুচ্ছেদ বাদীপক্ষকে তার নিজের সাক্ষীকেই ক্রস-এক্সামাইন করার অনুমতি দিয়েছে। উদাহরণস্বরুপ, যদি বাদীপক্ষ আদালত এর সম্মুখে মামলার সাথে সংগতিপুর্ণ সকল সাক্ষীকে আহ্বান করে, আর একটিও প্রমাণ যদি বাদীপক্ষের জন্য অসুবিধাজনক পরিস্থিতির উদ্রেক করে, বা বাদীপক্ষের মামলাকে অসমর্থন করে, বা সাক্ষীর বিবৃতি অসামঞ্জস্য হয়; তবে ১৯২ নং অনুচ্ছেদ অনুসারে বাদীপক্ষ আদালত ত্যাগ করার ইচ্ছা রাখতে পারে এবং সাক্ষীর দেওয়া বিবৃতি বা প্রমাণ কতটা সঠিক, তা সাক্ষীকে জেরা করে জেনে নিতে পারে। Dreier, A.S.; Strategy, Planning & Litigating to Win; Conatus, Boston, MA, 2012, pp. 78-85; আইএসবিএন ০৬১৫৬৭৬৯৫২ Dreier, pp. 46-73 টেমপ্লেট:Cite Legislation AU. টেমপ্লেট:Cite AustLII. টেমপ্লেট:Cite Legislation AU. Federal Rules of Evidence - Rule 611: Mode and Order of Interrogation and Presentation Hostile Witness, 1966 Broadway play Hostile Witness, 1968 film টেমপ্লেট:Law-term-stub
কোহিস্তান জেলা

কোহিস্তান জেলা (ফার্সি: شهرستان کوهستان, Šahrestâne Kuhistân) পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ১৯৯৫ সালে এটি রাঘ জেলার অংশ হিসেবে গঠন করা হয়েছিল এবং এখানকার জনসংখ্যা প্রায় ৩৫,০০০ এর উপরে বাসিন্দাদের বসতবাড়ি রয়েছে। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
ইচিং বিচিং

ইচিং বিচিং বাংলাদেশ সহ ভারত উপমহাদেশের একটি জনপ্রিয় গ্রামীণ খেলা। সাধারণত এই খেলার জন্য শিশু ও কিশোরীরা গ্রাম সংলগ্ন সবুজ মাঠকে নির্বাচন করে। উচ্চতা অতিক্রম এই খেলার একটি অন্যতম বৈশিষ্ট্য। ইচিং বিচিং চিচিং ছা প্রজাপতি উড়ে যা দু'জন খেলোয়াড় পাশাপাশি বসে খেলোয়াড়দের অতিক্রম করার জন্য উচ্চতা নির্মাণ করে দেয়। প্রথমে তারা দু'পায়ের গোড়ালি দিয়ে উচ্চতা নির্মাণ করে। খেলোয়াড়রা উচ্চতা অতিক্রম করার পর তারা পায়ের উপর আরেক পা তুলে দিয়ে উচ্চতা বাড়িয়ে দেয়। এইভাবে পায়ের উপর প্রসারিত করতল স্থাপন করে উচ্চতা বাড়িয়ে তোলা হয়। উচ্চতা অতিক্রম করার পর বসে থাকা খেলোয়াড়রা দুই পা মুক্ত করে ত্রিকোণাকার একটি সীমানা তৈরি করে। এই পায়ে ঘেরা স্থানটি পা তুলে দম দিতে দিতে বা ছড়া আওড়াতে আওড়াতে তিনবার অতিক্রম করে লাফ দিয়ে পার হতে হয়। এই সীমানা অতিক্রম করার পর বসে থাকা খেলোয়াড়দের যুক্ত পাকে প্রতিটি খেলোয়াড় শূন্যে লাফিয়ে ইচিং বিচিং ছড়া বলতে বলতে দুইবার করে অতিক্রম করে নেয়। এটিই খেলার শেষ পর্ব। বাংলাদেশের খেলাধুলা, রশীদ হায়দার, বাংলা একাডেমী উইকিমিডিয়া কমন্সে ইচিং বিচিং সংক্রান্ত মিডিয়া রয়েছে।
ষোল গুটি

ষোল গুটি বাংলাদেশের গ্রামীণ পুরুষদের অন্যতম প্রধান খেলা। অলস অবসরে গ্রামের যুবক ও মধ্যবয়সী পুরুষেরা ষোলগুটি খেলে। মাটিতে দাগ কেটে শুকনো ডাল ভেঙ্গে গুটি বানিয়ে চলে এই দীর্ঘমেয়াদি খেলা। খেলার এত সহজ সরঞ্জাম গ্রামবাসীর উৎসবমুখর মনের বহিঃপ্রকাশকেই তুলে করে। সাধারণত মাটিতে দাগ কেটে ষোল গুটির ঘর বানানো হয়। প্রতি পক্ষেই ১৬টি করে গুটি থাকে। শুধু ঘরের মাঝখানের দাগটি দান চালার জন্য খালি থাকে। কোনাকুনি দাগের গুটিগুলো সারা ঘর জুড়ে এক ঘর করে কোনাকুনি খেতে পারে। উলম্ব দাগ কাটা ঘরের গুটিগুলো লম্বভাবে এক ঘর করে খেতে পারে। অপর পক্ষের গুটিকে ডিঙ্গাতে পারলেই সে গুটি কাটা পড়ে। এই ভাবে প্রতিপক্ষের গুটির সংখ্যা কমিয়ে শূন্য করে ফেলতে পারলেই খেলা শেষ হয়ে যায়। তবে অঞ্চলভেদে ১৩টি কিংবা নির্দিষ্ট সংখ্যক গুটি খেয়ে ফেলতে পারলেই খেলা শেষ হয়ে যায়। সেক্ষেত্রে খেলা শুরুর আগেই সংখ্যাটি ঠিক করে নেয়া হয়। ষোল গুটির আর একটি রূপান্তর হলো বাঘ ছাগল খেলা। এক পক্ষ ষোলটি গুটি নেয় এবং অন্য পক্ষ একটি গুটি নিয়ে বাঘ ছাগল খেলা খেলে। একটি গুটিকে বাঘ এবং ষোলটি গুটিকে ছাগল বলে। বাঘের কোনাকুনি এবং লম্বালম্বি সব ধরনের গতিই বৈধ। ছাগল বা ষোল গুটির চাল অন্য খেলার মতই। ১৬ গুটি দিয়ে বাঘের চাল বন্ধ করে দিতে পারলেই খেলা শেষ হয়ে যায়। আর বাঘ চেষ্টা করে প্রতিপক্ষের সবগুলো গুটিকে খেয়ে নিতে। ১৬ গুটি খেলাটির সবচেয়ে আধুনিক সংস্করন বর্তমানে আন্ড্রয়েড প্লাটফর্মের জন্য ডেভেলাপ করা হয়েছে। এই অ্যাপ্লিকেশনটি গুগল প্লে স্টোর থেকে সংগ্রহ করা যাবে। হায়দার, রশীদ। বাংলাদেশের খেলাধুলা। আইএসবিএন 9840729896।  অজানা প্যারামিটার |প্রকাশনা= উপেক্ষা করা হয়েছে (সাহায্য) উইকিমিডিয়া কমন্সে ষোল গুটি সংক্রান্ত মিডিয়া রয়েছে।
কুফ আব জেলা

কুফ আব (ফার্সি: شهرستان کوف آب) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে এটি খওয়াহান জেলা এর অংশ হিসেবে গঠিত হয়েছিল এবং জনসংখ্যার প্রায় ২১,৪০০ জন বাসিন্দাদের বসতবাড়ি রয়েছে এখানে। এই জেলাটি খওয়াহান জেলা, শেকাই, নুসাই, মায়াম, রাঘিসিয়া জেলাকে ঘিরে গঠিত হয়েছে। আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
কুরান ওয়া মুঞ্জান জেলা

কুরান ওয়া মুঞ্জান জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। জেলাটি হিন্দুকুশ পর্বতমালার পাশাপাশি অবস্থান করছে এবং জনসংখ্যার প্রায় ৮,০০০ জন বাসিন্দাদের বসতবাড়ি রয়েছে এখানে। জেলাটির প্রশাসনিক কেন্দ্র হচ্ছে কুরান ওয়া মুঞ্জান। ২০১৫ সালের ২৬ শে অক্টোবর হিন্দুকুশ পর্বতমালায় যে ভূমিকম্পটি হয়েছিল তা এখান থেকে মাত্র ৪৫ কিলোমিটার উত্তরে অবস্থিত। "Map of the earthquake M7.5 - 45km N of `Alaqahdari-ye Kiran wa Munjan, Afghanistan"। অক্টোবর ২৬, ২০১৫।  "M7.5 - 45km N of `Alaqahdari-ye Kiran wa Munjan, Afghanistan"। United States Geological Survey। অক্টোবর ২৬, ২০১৫। সংগ্রহের তারিখ অক্টোবর ২৬, ২০১৫।  আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
মুগের জিলিপি

মুগের জিলিপি পশ্চিমবঙ্গের বাঙালিদের মধ্যে এক জনপ্রিয় মিষ্টি। সাধারণ জিলিপি তৈরিতে যে উপাদান ব্যবহার করা হয় তার পরিবর্তে এই জিলিপিতে মুগের ব্যবহার মিষ্টিতে অন্যমাত্রা এনে দিয়েছে। মুগডাল উপাদানের জন্য এই মিষ্টি সাধারণ জিলিপি থেকে সম্পূর্ণ পৃথক একটি মিষ্টিতে পরিণত হয়েছে। পশ্চিমবঙ্গের পশ্চিম মেদিনীপুরের নাড়াজোল অঞ্চল বা কেশপুর ও ডেবরা অঞ্চল, পূর্ব মেদিনীপুর জেলার পাঁশকুড়া অঞ্চল, ও হুগলী জেলার চন্দননগরের মুগের জিলিপি বিখ্যাত। মুগের জিলিপির উৎপত্তি নিয়ে একাধিক মত প্রচলিত আছে। একটি মত অনুসারে নাড়াজোল রাজবাড়ির আনুকূল্যে মিষ্টিটির প্রচলন হয়। নাড়াজোল জমিদারি অঞ্চলে প্রচুর পরিমাণে মুগ কলাই উৎপন্ন হত, ফলে মিষ্টিটি সহজলভ্য হয়ে ওঠে। দ্বিতীয় মত অনুসারে মুগের জিলিপি প্রস্তুত করেন পাঁশকুড়ার নিকটবর্তী হাউরের জনৈক পুলিনবিহারি ভৌমিক। তার উত্তরসূরী কিশোরী রঞ্জন পাল, কালিপদ প্রামানিক, বাসুদেব মণ্ডল, শুকদেব সরকার, সুধীর কুমার পাড়ুই এর নাম জড়িয়ে রয়েছে এই মিষ্টির সাথে। মুগের জিলিপির প্রধান উপকরণ মুগ ডাল, ঘি ও চিনি। জলে ভেজানো মুগ ডাল প্রথমে শীল নোড়ায় বেঁটে নেওয়া হয়। তারপর সেই মুগ ডাল বাঁটাকে ফেটানো হয়। ফেটানো পদার্থটিকে খামি বলে। মুগের জিলিপির স্বাদ নির্ভর করে খামি প্রস্তুতির উৎকৃষ্টতার উপর। সুস্বাদু মুগের জিলিপির খামি এমন হতে হয় যে খামি জলে দিলে তা ভেসে ওঠে। খামি প্রস্তুত করার পর সেই খামিকে মাটির মালসায় রেখে তাকে, তা কাপড় দিয়ে ঢেকে, সারা রাত খোলা আকাশের নিচে রেখে দেওয়া হয়। পরের দিন সেই খামি ঘিয়ে না তেলে ভেজে চিনি রসে ডুবিয়ে প্রস্তুত হয় মুগের জিলিপি। মুগের জিলিপির জন্য কেশর মেশানো চিনির রস প্রস্তুত করা হয়। এর জন্য মুগের জিলিপির রঙ হয় সোনালি। জিলিপির স্বাদ বাড়াতে কখনও কখনও মৌরী অথবা জিরে গুঁড়ো ব্যবহার করা হয়। মুগের জিলিপি আকারেকারে ছানার জিলিপির মত্, তবে এর পাপড়ি মোটা ও বর্ণ হলুদ। ছানার জিলাপি ম্যাচা রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা 41।  এখানে তারিখের মান পরীক্ষা করুন: |তারিখ= (সাহায্য) "রসগোল্লার পর পরিচিতি পাক বাংলার এই মিষ্টিরাও"। এই সময়। বেনেট কোলম্যান এন্ড কোং। ১ ডিসেম্বর ২০১৭। সংগ্রহের তারিখ ৪ ডিসেম্বর ২০১৭।  রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা 103।  এখানে তারিখের মান পরীক্ষা করুন: |তারিখ= (সাহায্য) ভৌমিক, অরিন্দম। মেদিনীকথা - পূর্ব মেদিনীপুর, পর্যটন ও পুরাকীর্তি। পৃষ্ঠা 64। আইএসবিএন 9788193189238। সংগ্রহের তারিখ ৪ ডিসেম্বর ২০১৭।  "সাবেক পুজোর হারিয়ে যাওয়া পদ"। এই সময়। বেনেট কোলম্যান এন্ড কোং। ২৮ সেপ্টেম্বর ২০১৬। সংগ্রহের তারিখ ৪ ডিসেম্বর ২০১৭।
ইনফোসিস

ইনফোসিস বা ইনফি একটি ভারতীয় তথ্য প্রযুক্তি সংস্থা। এটি ভারতের অন্যতম পুরনো এবং প্রধান তথ্যপ্রযু্ক্তি সংস্থা। এই সংস্থাটিতে দুই লক্ষ কর্মী কাজ করেন। ইনফোসিস অর্থ, বীমা, উৎপাদন এবং অন্যান্য ডোমেনের সংস্থাগুলি সফ্টওয়্যার বিকাশ, রক্ষণাবেক্ষণ এবং স্বতন্ত্র বৈধকরণ পরিষেবা সরবরাহ করে। সাম্প্রতিক কালে ভারত সরকারের আয়কর দপ্তরের আয়কর জমা-কারী পোর্টালের নবীনকরণ প্রকল্প পেয়েছে ও সম্পন্ন করেছে। "Infosys Taps Capgemini Executive Salil S Parekh as CEO"।  "ইনফোসিস ভারতের আয়কর ই-ফাইলিং পোর্টালে নতুন ফাংশন রোল আউট করবে"।
মধ্য এশিয়া

মধ্য এশিয়া (ইংরেজি: Central Asia) এশিয়া মহাদেশের একটি বিশাল ভূ-বেষ্টিত অঞ্চল। অঞ্চলটির সীমানার অনেকগুলি সংজ্ঞা আছে, যার কোনটিই পুরোপুরি সর্বজনগৃহীত নয়। ঐতিহাসিকভাবে অঞ্চলটি বিভিন্ন যাযাবর জাতি ও সিল্ক রোডের সাথে সম্পর্কিত। ফলে অঞ্চলটি ইউরোপ, মধ্যপ্রাচ্য, দক্ষিণ এশিয়া ও পূর্ব এশিয়ার বিভিন্ন জাতি, দ্রব্য ও সাংস্কৃতিক ধারণাসমূহের আদানপ্রদানের অঞ্চল হিসেবে কাজ করেছে। মধ্য এশিয়ার দেশগুলির মধ্যে আছে কাজাখস্তান, তুর্কমেনিস্তান, উজবেকিস্তান, কিরগিজস্তান, তাজিকিস্তান, এবং অন্যান্য ছোট ছোট রাষ্ট্র যেমন - আজারবাইজান (কাস্পিয়ান সাগরের অপর পাড়ে অবস্থিত)। ভূ-রাজনৈতিক দিক থেকে আফগানিস্তান ও পাকিস্তানকেও অনেক সময় এর অন্তর্ভুক্ত করা হয়। তাশখন্দ, উজবেকিস্তান সমরকন্দ, উজবেকিস্তান বোখারা, উজবেকিস্তান দুশান্‌বে, তাজিকিস্তান "World Population prospects – Population division"। United Nations। ৫ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Overall total population" (xlsx)। United Nations। সংগ্রহের তারিখ ১৬ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "International Monetary Fund: 5. Report for Selected Countries and Subjects"। imf.org। IMF। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Outlook Database, October 2019